《奉和圣制九月十八日赐百寮追赏因书所怀》
唐代·权德舆

锡宴朝野洽，追欢尧舜情。秋堂丝管动，水榭烟霞生。

黄花媚新霁，碧树含馀清。同和六律应，交泰万宇平。

春藻下中天，湛恩阐文明。小臣谅何以，亦此摽华缨。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。